CELEX: 32001R1799
Language: ro
Date: 2001-09-12
Title: Regulamentul (CE) nr. 1799/2001 al Comisiei din 12 septembrie 2001 de stabilire a standardului comercial pentru citrice

03/Volumul 39
            
            
               RO
            
            
               Jurnalul Ofícial al Uniunii Europene
            
            
               71
            
         32001R1799
   
               L 244/12
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1799/2001 AL COMISIEI
   
   din 12 septembrie 2001
   de stabilire a standardului comercial pentru citrice
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor (1), astfel cum a fost modificat ultima dată prin Regulamentul (CE) nr. 911/2001 al Comisiei (2), în special articolul 2 alineatul (2),
   întrucât:
   
               (1)
            
            
               Citricele se numără printre produsele menționate de anexa I la Regulamentul (CE) nr. 2200/96 pentru care trebuie adoptate standarde. Regulamentul (CEE) nr. 920/89 al Comisiei din 10 aprilie 1989 de stabilire a standardelor de calitate pentru morcovi, citrice precum și mere și pere de masă și de modificare a Regulamentului nr. 58 al Comisiei (3), astfel cum a fost modificat ultima dată prin Regulamentul (CE) nr. 1619/2001 (4), a fost modificat frecvent și nu mai asigură transparența juridică.
            
         
               (2)
            
            
               În consecință, reglementările respective ar trebui refăcute și Regulamentul (CEE) nr. 920/89 eliminat. În acest scop și în interesul menținerii transparenței pe piața internațională, ar trebui luat în considerare standardul pentru citrice recomandat de Grupul de lucru privind standardizarea produselor perisabile și dezvoltarea calității al Comisiei Economice pentru Europa a Organizației Națiunilor Unite (CEE/ONU).
            
         
               (3)
            
            
               Aplicarea acestui standard ar trebui să elimine de pe piață produsele de calitate nesatisfăcătoare, să aducă producția la nivelul cerințelor consumatorului și să faciliteze comerțul bazat pe concurența loială, ajutând astfel la îmbunătățirea profitabilității.
            
         
               (4)
            
            
               Standardele se aplică în toate etapele de comercializare. Transportul pe distanțe mari, depozitarea pe o anumită perioadă de timp și diferitele prelucrări pe care le suportă produsele pot determina o deteriorare din cauza dezvoltării biologice a produselor sau a caracterului lor perisabil. O astfel de deteriorare ar trebui luată în considerare la aplicarea standardului în etapele de comercializare ulterioare expedierii. Dat fiind faptul că produsele din categoria „Extra” trebuie să fie în mod special sortate și împachetate cu atenție, numai lipsa prospețimii și a turgescenței este luată în considerare în acest caz.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului de gestionare a fructelor și legumelor proaspete,
            
         ADOPTĂ PREZENTUL REGULAMENT:
   Articolul 1
   Standardul de comercializare pentru următoarele produse este cel prevăzut de anexă:
   
               —
            
            
               portocale dulci, care intră sub incidența codului NC ex 0805 10;
            
         
               —
            
            
               mandarine (inclusiv tangerine și satsuma), clementine, wilkings și hibrizi similari de citrice, care intră sub incidența codului NC 0805 20;
            
         
               —
            
            
               lămâi, care intră sub incidența codului NC 0805 30 10.
            
         Standardul se aplică în toate etapele de comercializare, în condițiile stabilite de Regulamentul (CE) nr. 2200/96.
   Cu toate acestea, în etapele ulterioare expedierii, produsele pot prezenta în raport cu dispozițiile standardului:
   
               —
            
            
               o lipsă minoră de prospețime și turgescență,
            
         
               —
            
            
               pentru produse grupate pe categorii, altele decât categoria „Extra”, deteriorări minore cauzate de dezvoltarea și tendința lor de alterare.
            
         Articolul 2
   Regulamentul (CEE) nr. 920/89 se abrogă.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.
   
   Se aplică din prima zi a celei de-a treia luni următoare intrării în vigoare.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 septembrie 2001.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 297, 21.11.1996, p. 1.
   
      (2)  JO L 129, 11.5.2001, p. 3.
   
      (3)  JO L 97, 11.4.1989, p. 19.
   
      (4)  JO L 215, 9.8.2001, p. 3.
   ANEXĂ
   STANDARD PENTRU CITRICE
   I.   DEFINIȚIA PRODUSULUI
   Prezentul standard se aplică următoarelor fructe, clasificate ca „citrice”, care trebuie livrate în stare proaspătă consumatorului, citricele pentru prelucrare industrială fiind excluse:
   
               —
            
            
               lămâi din soiuri (cultivari) cultivate din specia Citrus limon (L.) Burm. f.;
            
         
               —
            
            
               mandarine din soiuri (cultivari) cultivate din specia Citrus reticulata Blanco, inclusiv cele de tip satsuma (Citrus unshiu Marcow.), clementine (Citrus clementina Hort. ex Tan.), mandarine obișnuite (Citrus deliciosa Ten.) și tangerine (Citrus tangerina Hort. ex Tan.) cultivate din această specie și hibrizii săi, denumite în continuare „mandarine”;
            
         
               —
            
            
               portocale din soiuri (cultivari) cultivate din specia Citrus sinensis (L.) Osb.
            
         II.   DISPOZIȚII PRIVIND CALITATEA
   Scopul standardului este de a defini cerințele de calitate ale citricelor după pregătire și ambalare.
   A.   Cerințe minime
   În toate categoriile, sub rezerva dispozițiilor speciale pentru fiecare categorie și a toleranțelor admise, citricele trebuie să fie:
   
               —
            
            
               intacte;
            
         
               —
            
            
               fără zgârieturi și/sau tăieturi refăcute;
            
         
               —
            
            
               sănătoase; produsele afectate de putrezire sau deteriorare astfel încât să le facă inadecvate consumului se exclud;
            
         
               —
            
            
               curate, practic lipsite de orice urme vizibile străine;
            
         
               —
            
            
               practic lipsite de dăunători;
            
         
               —
            
            
               practic lipsite de stricăciuni cauzate de dăunători;
            
         
               —
            
            
               fără semne de zbârcire interioară;
            
         
               —
            
            
               fără deteriorări cauzate de temperatură scăzută sau îngheț;
            
         
               —
            
            
               lipsite de umezeală externă anormală;
            
         
               —
            
            
               lipsite de orice miros și/sau gust străin.
            
         Citricele trebuie să fi fost culese cu atenție și să fi ajuns la un grad corespunzător de maturitate și coacere, luându-se în considerare criteriile specifice soiului, perioadei de culegere și zonei de creștere.
   Dezvoltarea și stadiul coacerii citricelor trebuie să fie astfel încât să le permită:
   
               —
            
            
               să reziste la transport și manevrare și
            
         
               —
            
            
               să sosească în condiții satisfăcătoare la locul de destinație.
            
         Citricele care îndeplinesc această cerință de coacere pot fi „dezverzite”. Acest tratament este permis numai în cazul în care celelalte caracteristici naturale organoleptice nu sunt modificate. Tratamentul se realizează în maniera prescrisă de autoritățile administrative ale fiecărui stat membru și sub supravegherea acestora.
   B.   Cerințe de maturitate
   Maturitatea citricelor este stabilită de următorii parametri prevăzuți pentru fiecare specie mai jos:
   
               1.
            
            
               Conținut minim de suc
            
         
               2.
            
            
               Culoare
            
         Gradul de culoare este astfel încât, ca urmare a dezvoltării normale, citricele să aibă culoarea specifică soiului la punctul lor de destinație.
   
               (i)
            
            
               
                  Lămâi
               
               
                           —
                        
                        
                           Conținut minim de suc:
                           
                                       — Lămâi Verdelli și Primofiore:
                                    
                                    
                                       20 %
                                    
                                 
                                       — Alte lămâi:
                                    
                                    
                                       25 %
                                    
                                 
                     
                           —
                        
                        
                           Culoare: trebuie să fie specifică soiului. Totuși, fructele care au o culoare verde (dar nu verde închis) sunt permise în cazul în care îndeplinesc cerințele minime cu privire la conținutul în suc.
                        
                     
         
               (ii)
            
            
               
                  Mandarine
               
               
                           —
                        
                        
                           Conținut minim de suc:
                           
                                       — Mandarine, cu excepția clementinelor:
                                    
                                    
                                       33 %
                                    
                                 
                                       — Clementine:
                                    
                                    
                                       40 %
                                    
                                 
                     
                           —
                        
                        
                           Culoare: trebuie să fie specifică soiului și pe cel puțin o treime din suprafața fructului.
                        
                     
         
               (iii)
            
            
               
                  Portocale
               
               
                           —
                        
                        
                           Conținut minim de suc:
                           
                                       — Thomson Navel și Tarocco:
                                    
                                    
                                       30 %
                                    
                                 
                                       — Washington Navel:
                                    
                                    
                                       33 %
                                    
                                 
                                       — Alte soiuri:
                                    
                                    
                                       35 %
                                    
                                 
                     
                           —
                        
                        
                           Culoare: trebuie să fie specifică soiului. Totuși, fructele de culoare verde deschis sunt permise numai în cazul în care aceasta nu depășește o cincime din suprafața totală a fructului.
                        
                     
         C.   Clasificare
   Citricele sunt clasificate în trei categorii menționate mai jos:
   
               (i)
            
            
               
                  Categoria „Extra”
               
               Citricele din această categorie trebuie să fie de calitate superioară. Ca formă, aspect exterior, dezvoltare și culoare, trebuie să fie specifice soiului și/sau tipului comercial.
               Acestea nu trebuie să prezinte defecte cu excepția unor defecte superficiale nesemnificative, cu condiția ca acestea să nu afecteze aspectul general al produselor, calitatea, menținerea calității și prezentarea în pachet.
            
         
               (ii)
            
            
               
                  Categoria I
               
               Citricele din această categorie trebuie să fie de bună calitate. Acestea trebuie să fie specifice soiului și/sau tipului comercial.
               Cu toate acestea, următoarele defecte minore pot fi permise cu condiția ca acestea să nu afecteze aspectul general al produselor, calitatea, păstrarea calității și prezentarea în pachet:
               
                           —
                        
                        
                           defect minor de formă;
                        
                     
                           —
                        
                        
                           defect minor de culoare;
                        
                     
                           —
                        
                        
                           defecte minore pe coajă care apar în procesul de formare a fructului, cum ar fi cruste albe, roșcate etc.;
                        
                     
                           —
                        
                        
                           defecte minore netratate produse de cauze mecanice cum ar fi deteriorări cauzate de grindină, frecare, manevrare etc.
                        
                     
         
               (iii)
            
            
               
                  Categoria II
               
               Această categorie include citricele care nu se califică pentru a fi incluse în categoriile superioare dar corespund cerințelor minime menționate anterior.
               Următoarele defecte pot fi permise, cu condiția ca citricele să-și păstreze caracteristicile esențiale cu privire la calitate, menținerea calității și prezentare:
               
                           —
                        
                        
                           defect de formă;
                        
                     
                           —
                        
                        
                           defect de culoare;
                        
                     
                           —
                        
                        
                           coajă aspră;
                        
                     
                           —
                        
                        
                           defecte pe coajă care apar pe parcursul formării fructului, cum ar fi cruste albe, roșcate etc.;
                        
                     
                           —
                        
                        
                           defecte netratate produse de o cauză mecanică cum ar fi deteriorări cauzate de grindină, frecare, manevrare etc.;
                        
                     
                           —
                        
                        
                           alterări superficiale refăcute ale cojii;
                        
                     
                           —
                        
                        
                           desprindere ușoară și parțială a pericarpului pentru portocale (care este permisă pentru mandarine).
                        
                     
         III.   DISPOZIȚII PRIVIND CALIBRAREA
   Calibrul este stabilit de diametrul maxim al secțiunii ecuatoriale a fructului.
   A.   Calibrul minim
   Fructele cu calibrul mai mic decât următoarele calibre minime sunt excluse:
   
               Lămâi:
            
            
               45 mm
            
         
               Mandarine, cu excepția clementinelor:
            
            
               45 mm
            
         
               Clementine:
            
            
               35 mm
            
         
               Portocale:
            
            
               53 mm
            
         B.   Scala calibrelor
   Scala calibrelor este următoarea:
   
               Portocale
            
            
               Lămâi
            
            
               Mandarine
            
         
               Codul calibrului
            
            
               Diametru
               (mm)
            
            
               Codul calibrului
            
            
               Diametru
               (mm)
            
            
               Codul calibrului
            
            
               Diametru
               (mm)
            
         
               0
            
            
               92-110
            
            
               0
            
            
               79-90
            
            
               1-XXX
            
            
               78 și mai sus
            
         
               1
            
            
               87-100
            
            
               1
            
            
               72-83
            
            
               1-XX
            
            
               67-78
            
         
               2
            
            
               84-96
            
            
               2
            
            
               68-78
            
            
               1-X
            
            
               63-74
            
         
               3
            
            
               81-92
            
            
               3
            
            
               63-72
            
            
               2
            
            
               58-69
            
         
               4
            
            
               77-88
            
            
               4
            
            
               58-67
            
            
               3
            
            
               54-64
            
         
               5
            
            
               73-84
            
            
               5
            
            
               53-62
            
            
               4
            
            
               50-60
            
         
               6
            
            
               70-80
            
            
               6
            
            
               48-57
            
            
               5
            
            
               46-56
            
         
               7
            
            
               67-76
            
            
               7
            
            
               45-52
            
            
               6 (1)
               
            
            
               43-52
            
         
               8
            
            
               64-73
            
            
                
            
            
                
            
            
               7
            
            
               41-48
            
         
               9
            
            
               62-70
            
            
                
            
            
                
            
            
               8
            
            
               39-46
            
         
               10
            
            
               60-68
            
            
                
            
            
                
            
            
               9
            
            
               37-44
            
         
               11
            
            
               58-66
            
            
                
            
            
                
            
            
               10
            
            
               35-42
            
         
               12
            
            
               56-63
            
            
                
            
            
                
            
            
                
            
            
                
            
         
               13
            
            
               53-60
            
            
                
            
            
                
            
            
                
            
            
                
            
         C.   Uniformitate
   Uniformitatea în calibru este realizată de scalele calibrelor menționate anterior, cu excepția cazului în care este altfel prevăzut, după cum urmează:
   
               (i)
            
            
               Pentru fructele aranjate în rânduri uniforme în pachet, diferența maximă dintre cel mai mic și cel mai mare fruct nu trebuie să depășească următoarele maxime:
               
                            
                        
                        
                           Codul calibrului
                        
                        
                           Diferența maximă între fructele din același pachet
                           (mm)
                        
                     
                           Lămâi
                        
                        
                           0-7
                        
                        
                           7
                        
                     
                           Mandarine
                        
                        
                           1-4
                        
                        
                           9
                        
                     
                           5-6
                        
                        
                           8
                        
                     
                           7-10
                        
                        
                           7
                        
                     
                           Portocale
                        
                        
                           0-2
                        
                        
                           11
                        
                     
                           3-6
                        
                        
                           9
                        
                     
                           7-13
                        
                        
                           7
                        
                     
         
               (ii)
            
            
               Pentru fructele care nu sunt aranjate în rânduri uniforme în pachete și fructele din pachetele individuale pentru vânzarea directă către consumator aranjate pe număr de fructe, diferența dintre cel mai mic și cel mai mare fruct din același pachet nu trebuie să depășească categoria clasei de calibru corespunzătoare din scala calibrelor.
            
         
               (iii)
            
            
               Pentru fructele în vrac și fructele din pachetele individuale pentru vânzarea directă către consumator, diferența maximă de calibru dintre cel mai mic și cel mai mare fruct din același lot de pachete nu trebuie să depășească categoria obținută prin gruparea a trei calibre consecutive în scala calibrelor.
            
         IV.   DISPOZIȚII PRIVIND TOLERANȚELE
   Toleranțele cu privire la calitate și calibru sunt permise în fiecare pachet pentru produsele care nu îndeplinesc cerințele categoriei indicate.
   A.   Toleranțe de calitate
   
               (i)
            
            
               
                  Categoria „Extra”
               
               5 % din numărul sau greutatea citricelor care nu îndeplinesc cerințele categoriei, dar le întrunesc pe cele ale Categoriei I sau, în mod excepțional, se încadrează în toleranțele acelei categorii.
            
         
               (ii)
            
            
               
                  Categoria I
               
               10 % din numărul sau greutatea citricelor care nu îndeplinesc cerințele categoriei, dar le întrunesc pe cele ale Categoriei II sau, în mod excepțional, se încadrează în toleranțele acelei categorii.
            
         
               (iii)
            
            
               
                  Categoria II
               
               10 % din numărul sau greutatea citricelor care nu îndeplinesc nici cerințele categoriei, nici cerințele minime, exceptând produsele afectate de putrezire sau orice alte deteriorări care le fac necorespunzătoare pentru consum. În cadrul acestei toleranțe, un maxim de 5 % este permis din fructele care prezintă stricăciuni superficiale minore netratate, tăieturi uscate sau fructe moi și zbârcite.
            
         B.   Toleranțe de calibru
   Pentru toate categoriile și tipurile de prezentare: este permis 10 % din numărul sau greutatea citricelor care corespund calibrului imediat inferior și/sau superior (sau acelea, în cazul combinării a trei calibre) menționat pe pachete.
   În orice caz, toleranța de 10 % se aplică numai fructelor care nu sunt mai mici decât următoarele minime:
   
               Lămâi:
            
            
               43 mm
            
         
               Mandarine, cu excepția clementinelor:
            
            
               43 mm
            
         
               Clementine:
            
            
               34 mm
            
         
               Portocale:
            
            
               50 mm
            
         V.   DSIPOZIȚII PRIVIND PREZENTAREA
   
   A.   Uniformitate
   Conținutul fiecărui pachet trebuie să fie uniform și să conțină numai citricele de aceeași origine, soi sau tip comercial, calitate și calibru și, în mod considerabil, de același grad de coacere și dezvoltare.
   De asemenea, pentru Categoria „Extra”, se solicită uniformitatea de culoare.
   Partea vizibilă a conținutului pachetului trebuie să fie reprezentativă pentru întregul conținut.
   B.   Ambalarea
   Citricele trebuie ambalate astfel încât să protejeze produsele în mod corespunzător.
   Materialele utilizate în pachet trebuie să fie noi, curate și de calitate astfel încât să se evite producerea oricăror deteriorări externe sau interne a produselor. Utilizarea materialelor, în special hârtia sau timbrele, care poartă mențiuni comerciale, este permisă cu condiția ca tipărirea sau etichetarea să fie realizată cu cerneală sau lipici netoxice.
   În cazul în care fructele sunt împachetate, trebuie utilizată hârtie subțire, uscată, nouă și fără miros (2).
   Utilizarea oricăror substanțe care tind să modifice caracteristicile naturale ale citricelor, în special gustul sau mirosul (2), sunt interzise.
   Pachetele nu trebuie să conțină materiale străine. Cu toate acestea, este permisă o prezentare atunci când o rămurică scurtă (nu din lemn) cu câteva frunze verzi este atașată de fruct.
   C.   Prezentare
   Citricele pot fi prezentate:
   
               (a)
            
            
               aranjate în rânduri uniforme în pachete;
            
         
               (b)
            
            
               nearanjate în rânduri uniforme în pachete sau în containere mari. Această prezentare este permisă numai pentru Categoriile I și II;
            
         
               (c)
            
            
               în pachete individuale destinate vânzării directe către consumator în greutate mai mică de 5 kg fie
               
                           —
                        
                        
                           stabilit pe număr de fructe, fie
                        
                     
                           —
                        
                        
                           stabilit pe greutatea netă a pachetului.
                        
                     
         VI.   DISPOZIȚII PRIVIND MARCAREA
   Fiecare pachet trebuie să poarte următoarele detalii, în litere grupate pe aceeași parte, marcate lizibil și permanent și vizibile din exterior.
   A.   Identificarea
   Ambalator și/sau expeditor: nume și adresă sau codul de marcă emis sau acceptat oficial. Cu toate acestea, în cazul în care se utilizează un cod de marcă, referința „Ambalator și/sau expeditor (sau prescurtările echivalente)” trebuie indicată în imediata apropriere a codului de marcă.
   B.   Natura produselor
   
               —
            
            
               Numele speciei dacă produsele nu sunt vizibile din exterior, cu excepția mandarinelor pentru care numele speciei sau soiului (unde este cazul) este obligatoriu;
            
         
               —
            
            
               Numele soiului pentru portocale;
            
         
               —
            
            
               Numele tipului:
               
                           —
                        
                        
                           pentru lămâi: indicația „Verdelli” sau „Primofiore”, după caz;
                        
                     
                           —
                        
                        
                           pentru clementine: indicația „Clementine, fără sâmburi”, „Clementine (1 până la 10 sâmburi)”, „Clementine cu sâmburi” (mai mult de 10 sâmburi), după caz.
                        
                     
         C.   Originea produselor
   
               —
            
            
               Țara de origine și, opțional, districtul în care au crescut sau denumirea locului național, regional sau local.
            
         D.   Specificații comerciale
   
               —
            
            
               Categoria.
            
         
               —
            
            
               Codul calibrului pentru fructele prezentate în conformitate cu scala calibrelor sau calibrul de limitare superioară și inferioară în cazul a trei calibre consecutive ale scalei calibrelor.
            
         
               —
            
            
               Codul calibrului și numărul de fructe, în cazul fructelor aranjate în rânduri în pachet.
            
         
               —
            
            
               După caz, menționarea agenților de conservare sau a altor substanțe chimice utilizate, în cazul în care o astfel de utilizare este compatibilă cu regulamentul comunitar.
            
         E.   Marca de control oficială (opțional)
   
      (1)  Emis pentru cantitatea solicitată.
   
      (2)  Utilizarea agenților de conservare sau a oricăror alte substanțe chimice care pot lăsa un miros străin pe coaja fructului este permisă în cazul în care este compatibilă cu regulamentele țării importatoare.